Alle barna utskrevet fra sykehuset i Alanya
I alt 38 barn, blant dem ti norske, ble sendt til sykehuset Private Anadolu Hospital med diaré og oppkast natt til mandag. Det siste barnet har forlatt sykehuset, melder det svenske nyhetsbyrået TT. Star Tour har tidligere bekreftet at avføring i et barnebasseng trolig er årsaken til at barna ble syke. Alle barna som ble syke, bodde på feriestedet Pascha Bay. - Vi fikk vite at det hadde vært en hendelse i et basseng søndag ettermiddag, noe som foreløpig ser ut til å være årsaken til sykdomsutbruddet. Hotellet handlet raskt, og vi vil ikke nøle med å bruke dem igjen i framtiden. Samtidig vil vi oppfordre foreldre til være nøyere på å sette badebleie på barna, sier informasjonssjef Elisabeth Larsen-Vonstett i Star Tour til NTB.
Det siste syke barnet forlot sykehuset i Alanya i Tyrkia torsdag morgen. Det var trolig avføring i et hotellbasseng som gjorde 38 barn syke.